Sofonia 3 | Bibele e Inthaneteng | Phetolelo ea Lefatše le Lecha
3 Ho malimabe ea rabelang le ho itšilafatsa, motse o hatellang!+ 2 Ha aa ka a mamela lentsoe;+ ha aa ka a amohela taeo.+ Ha aa ka a tšepa Jehova.+ Ha aa ka a atamela ho Molimo oa hae.+ 3 Likhosana tsa hae ka hare ho eena e ne e le litau tse purumang.+ Baahloli ba hae e ne e le liphiri tsa shoalane tse sa kang tsa phura masapo ho fihlela hoseng.+ 4 Baprofeta ba hae e ne e le ba nyelisang, e ne e le banna ba bolotsana.+ Baprista ba hae ba ile ba silafatsa se neng se halalela; ba senya molao.+ 5 Jehova o ne a lokile ka hare ho eena;+ o ne a sa etse ho sa lokang.+ Hoseng ho hong le ho hong a ’na a fana ka qeto ea hae ea boahloli.+ Ka meso ha ea ka ea haella.+ Empa ea sa lokang o ne a sa tsebe lihlong.+ 6 “Ke ile ka felisa lichaba; litora tsa tsona tse likhutlong tsa etsoa lesupi. Ka ripitla literata tsa tsona, hoo ho neng ho se le ea mong ea fetang. Metse ea tsona ea fetoha lesupi, hoo ho neng ho se motho le ea mong, hoo ho neng ho se moahi le ea mong.+ 7 Ka re, ‘Ka sebele u tla ntšaba; u tla amohela taeo’;+ e le hore sebaka sa hae sa bolulo se se ke sa felisoa+—sohle seo ke lokelang ho batla boikarabello ka sona khahlanong le eena.+ Kannete ba ile ba sebetsa ka potlako ka ho etsa hore mesebetsi eohle ea bona e be e senyehileng.+ 8 “‘Ka hona lulang le ntebeletse,’+ ho bolela Jehova, ‘ho fihlela letsatsing la ha ke ema bakeng sa khapo,+ etsoe qeto ea ka ea boahloli ke ho bokella lichaba,+ hore ke phuthe mebuso, e le hore ke tšollele nyatso ea ka holim ’a eona,+ bohale bohle ba ka bo tukang; kaha ka mollo oa cheseho ea ka lefatše lohle le tla timetsoa.+ 9 Etsoe ka nako eo ke tla etsa hore lichaba li fetohele puong e hloekileng,+ e le hore kaofela ha tsona li ipiletse lebitsong la Jehova,+ e le hore li mo sebeletse ka mahetla a bapileng.’+ 10 “Ho tloha sebakeng sa linōka tsa Ethiopia ba nkōpang ka tieo, e leng, morali oa ba hasantsoeng ba ka, ba tla tlisa mpho ho ’na.+ 11 Letsatsing leo le ke ke la hlajoa ke lihlong ka lebaka la mesebetsi eohle ea lōna eo le ileng la ntšiteloa ka eona,+ etsoe ka nako eo ke tla tlosa har’a lōna ba lōna bao ka boikhohomoso ba thabileng;+ ’me le ke ke la hlola le ikhohomosa thabeng ea ka e halalelang.+ 12 Ka sebele ke tla siea har’a lōna batho ba ikokobetsang le ba tlaase,+ ’me ba tla tšabela lebitsong la Jehova.+ 13 Ha e le ba setseng ba Iseraele,+ ba ke ke ba etsa ho sa lokang,+ kapa ba bua leshano,+ leha e le hore ho tla fumanoa leleme le qhekellang+ melomong ea bona; etsoe ba tla iphepa ’me ba robale ba thakhaletse,+ ’me ho ke ke ha e-ba le ea mong ea etsang hore ba thothomele.”+ 14 Hoeletsa ka thabo, Uena morali oa Sione! Tlerola ka nyakallo,+ Uena Iseraele! Nyakalla ’me u thabe ka pelo eohle, Uena morali oa Jerusalema!+ 15 Jehova o tlositse likahlolo holim ’a hao.+ O lelekile sera sa hao.+ Morena oa Iseraele, Jehova, o ka hare ho uena.+ Ha u sa tla hlola u tšaba tlokotsi.+ 16 Letsatsing leo ho tla thoe ho Jerusalema: “U se ke ua tšoha, Uena Sione.+ E se eka matsoho a hao a ke ke a tepella.+ 17 Jehova Molimo oa hao o ka hare ho uena. Joaloka Ea matla, o tla pholosa.+ O tla thaba ka lebaka la hao ka nyakallo.+ O tla khutsa leratong la hae. O tla thaba ka lebaka la hao ka mehoo ea thabo. 18 “Ba saretsoeng+ ka ho se be teng nakong ea hao ea mokete ka sebele ke tla ba bokella;+ ba ne ba le sieo ho uena, kahobane ba jere nyeliso ka lebaka la hae.+ 19 Bona! ke nka bohato khahlanong le bohle ba u hlorisang, ka nako eo;+ ke tla pholosa ea hlotsang,+ ’me ke tla phutha ea qhalakantsoeng.+ Ke tla ba beha e le thoriso hape e le lebitso naheng eohle ea lihlong tsa bona. 20 Nakong eo ke tla le tlisa, esita le nakong ea ha ke le phutha. Etsoe ke tla etsa hore le be lebitso le thoriso har’a lichaba tsohle tsa lefatše, ha ke khutlisa baholehuoa ba lōna ka pel’a mahlo a lōna,” ho boletse Jehova.+